Nicky de Kock en haar vriende staan saam teen boelies – tjlevva
Nicky de Kock en haar vriende staan saam teen boelies
Jong Afrikaanse aktrise en sangeres, Nicky de Kock, en haar vriende Shaun Tait, Zane, en Afrikaans Ruk, het 'n boodskap vir boelies…
Nicky de Kock, nickydekock.com
Nicky de Kock is 'n jong Afrikaanse sangeres en aktrise met die droom en die deursettingsvermoë om vir haarself 'n naam te maak as kunstenaar. Jy kan eintlik sê sy't al klaar 'n naam. Teen 12 jarige ouderdom het sy reeds in 'n trefferfliek (Vir Altyd) gespeel, 'n CD vervaardig, 'n hele paar musiekvideos op TV, en ook haar eie YouTube kanaal.
YouTube. Die plek waar almal kan sê net wat hulle wil, want dis mos hulle reg. Daar is baie mense wat haar vlogs en liedjies op die internet geniet, maar Nicky moes al vroeg in haar lewe kennis maak, nie net met mense wat nie van haar werk hou nie, maar ook met cyber boelies wat haar met opset probeer afkraak en verneder.
Vir iemand soos Nicky wat 'n lewe in die kollig wil lei, sal negatiewe kommentaar altyd 'n realiteit wees. Dikvelligheid is 'n eienskap wat baie bekendes moet aanleer om te oorleef. Daar is alhoewel vreeslik baie kinders wat elke dag met boelies se gedragsprobleme opgeskeep sit en nie die selfvertroue het om teen hulle op te staan nie. Dis hoekom Nicky besluit het om haar mond oop te maak.
Sy het 'n paar pelle uit die musiekbedryf genooi om haar te help om haar reaksie teenoor boelies uit te spreek. Shaun Tait, Zane, en Afrikaans Ruk is nou almal saam met haar deel van die Staan Saam Soos Een veldtog teen boelies.
Author Anna GreenfieldPosted on March 30, 2017 March 31, 2017 Categories EntertainmentTags Afrikaans, Boelies, bullying, Child star, Nicky de Kock